કેટલીક વાર ભાદરવા મહિનામાં આવતા શ્રાદ્ધ વેળાએ કાગવાસ નાખ્યા પછી પણ કેટલાકની અગાસીએ કાગડાં ડોકાતાય નથી, પણ કલ્પેશભાઇના આંગણામાં બારે માસ વહેલી સવારથી જ કાગડાં ભોજન માટે પંગત પાડી બેઠેલા કે ઉડાઉડ કરતાં જોવા મળી જાય. બે કલાક કરતાંય વધારે ચાલતી મહેનત માગી લેતી અને મોટો ખર્ચ કરાવતી જીવદયાની આ પ્રવૃત્તિ પ્રભુમાં એમની શ્રદ્ધાને કારણે પાર પડે છે એવું કલ્પેશભાઇનું માનવું છે.